Imtella' Lulju 4, 2021 - Aġġornata 4 Ta' Lulju, 2021 5:01pm Ritratti: Antonia Micallef Raġel u mara ndarbu f'inċident tat-traffiku. L-inċident seħħ għall-ħabta tal-11.15am fi Triq D'Argens kantuniera ma' Triq Manoel De Vilhena, il-Gżira. Il-ħabta seħħet bejn mutur tat-tip Honda u karozza tat-tip Mercedes Benz. Is-sewwieq tal-mutur, raġel ta' 66 sena residenti Tas-Sliema, u l-passiġġiera, mara ta' 63 sena residenti Tas-Sliema wkoll, ġarbu xi ġrieħi u għaldaqstant ittieħdu l-Isptar Mater Dei għallkura. Iktar tard, hu ġie ċċertifikat li qed isofri minn ġrieħi gravi filwaqt li l-mara ġiet ċċertifikata li qed issofri minn ġrieħi ħfief. Is-sewwieq tal-karozza, raġel ta' 37 sena residenti s-Siġġiewi, ma sofra l-ebda ġrieħi. Membri mid-Dipartiment tal-Protezzjoni Ċivili kienu wkoll fuq il-post sabiex jassistu. L-investigazzjonijiet tal-Pulizija għadhom għaddejjin.